3 Ruri motse o o tlhanogang le o o gatelelang batho ba one o tla tlelwa ke ditlamorago tse di botlhoko!+2 Batho ba one ga ba reetse ope;+ e bile ga ba reetse kotlhao epe.+Ga ba ikanye Jehofa;+ e bile ga ba atamele kwa Modimong wa bone.+3 Dikgosana tsa gagwe ke ditau tse di kurutlang.+Baatlhodi ba gagwe ke diphiri tsa bosigo;Ga di tlogele lerapo lepe le di ka le kokonang mo mosong.4 Baporofeti ba gagwe ga ba na maitseo, ke maferefere.+Baperesiti ba gagwe ba leswafatsa se se boitshepo;+Ba sokamisa molao.+5 Jehofa o siame e bile o nna mo motseng;+ ga a dire sepe se se sa siamang.Moso le moso o itsise dikatlholo tsa gagwe+Tse di nnang di le teng jaaka lesedi la motshegare.Mme yo o bosula ga a tlhabiwe ke ditlhong.+6 “Ke ne ka fedisa ditšhaba; ditora tsa tsone tse di mo dikhoneng di ne tsa sala e le marope fela.Ke ne ka senya mebila ya tsone, mo go neng go se na ope yo o e ralalang.Metse ya tsone e ne ya sala e le marope, go se na motho ope, go se na monni ope mo go yone.+7 Ke ne ka raya banni ba motse oo ka re, ‘Ruri lo tla mpoifa lo bo lo amogela kotlhao,’*+Gore ke se ka ka ba sekisetsa* maleo a boneLe gore motse wa bone o tle o se ka wa senngwa.+Le fa go ntse jalo, botlhe ba ne ba ikemiseditse go dira boferefere.+8 Jehofa a re, ‘Ka jalo nnang lo ntebeletse*+Go fitlha ka letsatsi la fa ke ema gore ke tlhasele batho le go tsaya dithoto tsa bone,*Gonne tshwetso ya me ya boatlhodi ke go phutha ditšhaba, go kokoanya magosi,Gore ke tshololele tšhakgalo ya me mo go one, e leng bogale jotlhe jwa me jo bo tukang;+Gonne lefatshe lotlhe le tla lailwa ke molelo wa bogale jwa me.+9 Gonne ka nako eo ke tla ruta ditšhaba gore di bue puo e e itshekileng,Gore botlhe ba tle ba bitse leina la ga Jehofa,E le gore ba mo direle ba le seoposengwe.’*+10 Ba ba nthapelang, e leng morwadia batho ba me ba ba gasamisitsweng, ba tla ntlisetsa mpho+Go tswa kwa kgaolong ya dinoka tsa Ethiopia.11 Mo letsatsing leo, ga o kitla o tlhabiwa ke ditlhongKa ntlha ya ditiro tsotlhe tse o neng wa di dira fa o ntlhanogela,+Gonne ka nako eo ke tla tlosa batho ba ba mabela le ba ba boikgodiso mo go wena;Mme ga o kitla o tlhola o nna mabela gape mo thabeng ya me e e boitshepo.+12 Ke tla letla gore go sale batho ba ba ikokobeditseng le ba maemo a a kwa tlase mo go wena,+Mme ba tla ikanya leina la ga Jehofa.13 Ba ba setseng ba Iseraele+ ga ba kitla ba dira tshiamololo;+Ga ba kitla ba bua maaka e bile ga ba kitla ba tsietsa batho;Ba tla ja* ba bo ba rapama, mme ga go na ope yo o tla ba tshosang.”+14 Goa ka boitumelo, wena morwadia Siona!Goa o itumelele phenyo wena Iseraele!+Ipele o bo o itumele ka pelo yotlhe, wena morwadia Jerusalema!+15 Jehofa o tlositse dikatlholo tse di neng di go tletse.+O fapositse mmaba wa gago.+Kgosi ya Iseraele e bong Jehofa, o na le wena.+Ga o kitla o tlhola o boifa masetlapelo.+16 Mo letsatsing leo Jerusalema o tla tewa go twe:“O se ka wa boifa, wena Siona.+O se ka wa letla diatla tsa gago di repa.17 Jehofa, Modimo wa gago o na le wena.+E re ka e le Ene yo o maatla, o tla go boloka.O tla go itumelela fela thata.+O tla didimala* ka gonne a go rata.O tla go itumelela ka mekgosi ya boitumelo.18 Ke tla phutha ba ba hutsafadiwang ke go bo ba seyo mo meletlong ya gago;+Ba ne ba seyo mo go wena ka gonne ba ne ba rwele kgobo ya gagwe.+19 Bona! Ka nako eo, ke tla tlhasela botlhe ba ba go bogisang;+Mme ke tla boloka yo o tlhotsang,+E bile ke tla phutha ba ba phatlaletseng.+Ke tla dira gore ba galalediwe ba bo ba tume*Mo lefatsheng lotlhe le ba neng ba tlhabisiwa ditlhong mo go lone.20 Ka nako eo ke tla lo busetsa kwa nageng ya lona,E leng ka nako ya fa ke lo phutha mmogo.Gonne ke tla dira gore lo galalediwe+ lo bo lo tume* mo ditšhabeng tsotlhe tse di mo lefatsheng,Fa ke tla bo ke busa batshwarwa ba lona lo ntse lo lebile,” go bua Jehofa.+
tsn_Latn